hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Սպանություն առանց պատճառի. Զինծառայողը դատապարտվեց 12 տարվա ազատազրկման | Forrights.am
Օրերս հրապարակվել է Վայոց ձորի Ռինդ գյուղի բնակիչ, ժամկետային զինծառայող, 1998 թ. ծնված Արամ Սիրեկանի Խաչատրյանի սպանության գործով դատավճիռը:
Արամի երկու ծառայակիցները՝ շարքային Դավիթ Հարությունյանը և դիրքի ավագ, սպա Հրաչյա Հովհաննիսյանը դատապարտվել են համապատասխանաբար 12 և 2 տարվա ազատազրկման:
Ողբերգական դեպքը տեղի է ունեցել 2017 թվականի հոկտեմբերի 20-ին, Մատաղիսի զորամասում: Այդ օրը Արամ Խաչատրյանը հողային աշխատանքներ է կատարելիս եղել դիրքում: Մահվան պատճառը հրազենային կրակոցներն էին, որոնք արձակել է Խաչատրյանի ծառայակից, կրտսեր սերժանտ Դավիթ Հարությունյանը:
Ըստ գործի նյութերի, սպանության օրը նա դիրքում կատարել է առույգ դիտորդի՝ ՙՙբոդրյաշչու՚՚, պարտականությունները: Նախնական վարկածով, որը տարածվել էր դեպքից անմիջապես հետո, Դավիթ Հարությունյանի և Արամ Խաչատրյանի միջև վիճաբանություն էր տեղի ունեցել:
Դավիթ Հարությունյանը ցուցմունք է տվել, որ կրակոցներն արձակել է պատահաբար: Ըստ նրա, Արամը կատակով բահը վերցրել է, իբր՝ ուզեցել է խփի իրեն բահով, իսկ ինքը, չիմանալով, որ զենքը լիցքավորված է, բարձրացրել է այն և պատահական կրակոց է արձակել:
Նախաքննության ընթացքում  այս վարկածը փոխվել է: Փոխվել է նաև արարքի նախնական որակումը: Ի սկզբանե առաջադրված խուլիգանական դրդումներով սպանությունը դարձել է դիտավորյալ սպանություն:
Քննիչները պարզել են, որ «կատակ-կրակոց» չի եղել: Ըստ մեղադրանքի, Արամ Խաչատրյանը Դավիթ Հարությունյանին քնից արթնացրել է, ոտքից քաշելով: Դավիթ Հարությունյանը նրան հայհոյել է, իսկ Արամը հարվածել է Դավիթին, որից հետո վերջինս կրակել է:
Դատական գործի նյութերին ծանոթանալիս, պարզ է դառնում, որ Դավիթ Հարությունյանի հարաբերությունները ծառայակիցների հետ լարված են եղել: Նրան ստորացրել են, հայհոյել են, նույնիսկ հարվածել են:
Գործով մեղադրանքներ էին առաջադրվել նաև ջոկի հրամանատար Ալիկ Սարգիսջանյանին և  շարքային Սևակ Սիմոնյանին, այն բանի համար, որ նրանք հայհոյել են, իսկ Ալիկ Սարգիսջանյանը նաև հարվածել է Դավիթ Հարությունյանին` դրանով իսկ անպարկեշտ ձևով ստորացնելով վերջինիս պատիվն ու արժանապատվությունը
Սակայն Սարգիսջանյանի և Սիմոնյանի նկատմամբ համաներում է կիրառվել, և նրանց մեղադրանքները կարճվել են:
Ըստ Սյունիքի դատավոր Նապոլեոն Օհանյանի կայացրած դատավճռի, Դավիթի և Արամի  միջև լարված հարաբերություններ են եղել, և  Արամի վրա նա կրակել է վրեժից դրդված: «Պայմանավորված վրեժի շարժառիթով,…նա իջեցրել է իրեն ամրակցված ԱԿՄ տեսակի ЭЛ 1062 համարի ինքնաձիգի ապահովիչը, մարտական փամփուշտներով լի պահեստատուփը ամրացված վիճակում լիցքավորել այն, փողն ուղղել շարքային Ա.Խաչատրյանի կրծքավանդակի ուղղությամբ, սեղմել ձգանը, որի արդյունքում երկու կրակոցներ է արձակել»: Ինչո՞ւ Դավիթը սպանել Արամին: Միակ պատճառը, որի  մասին նշված է դատական գործի նյութերում, դա այն է, որ Արամը Դավիթի ոտքից քաշելով, նրան արթնացրել է քնից:
Դատարանում Դավիթը պնդել է նախաքննական ցուցմունքները: նա պատմել է, որ կրակոցներն արձակել է պատահաբար, որ կատակ է արել ընկերոջ հետ: Արամը կատակով սպառնացել է իրեն, թե բահով կխփի, ինքն էլ զենքն է բարձրացրել և չիմանալով, որ այն լիցքավորված է, կրակել է:
Դավիթի  մայրը՝ Լիլիա Սարգսյանը, վստահեցնում է, որ տղան պատահական կրակոց է արձակել:
«Միայն մեկ վկա է ցուցմունք տվել, որ Արամը ուզել է Դավիթին արթնացնել, իսկ դատարանում այդ վկան կանգնեց ու ասեց, որ տենց դեպք չէր կարող լինել, որովհետև այդ «պերեսմենկայի» ժամանակ Արամը Դավիթին քնից չի հանել», — Forrights.am-ին ասաց Լիլիա Սարգսյանը:
Նա սարսափած է որդու գլխին կախված անարդարացի պատժի տեսլականով՝ 12 տարվա ազատազրկում պատահական արձակած կրակոցի համար, առանց որևէ ծանրացուցիչ հանգամանքի:
Ո՞րն է եղել սպանության դրդապատճառը, դատավճռից հասկանալի չէ: Փոխարենը նկարագրվում է մի իրավիճակ, երբ ժամկետային զինծառայողները իրար վիրավորում, հարվածում, ծեծում են, հայհոյում են, իսկ լեյտենանտ Հրաչյա Հովհաննիսյանը որպես դիրքի ավագ չի հայտնում վերադասներին, թե ինչ է կատարվում իր դասակում:
Դատախազ Բորիս Բախշիյանը որպես պատիժ 15 տարվա ազատազրկում էր պահանջել շարքային Հարությունյանի համար, իսկ սպայի համար, որը կատարվածի պատասխանատուն է,  նա պահանջել է ընդամենը 2 տարի:
Կրտսեր սերժանտ Դավիթ Հարությունյանը մեղավոր է ճանաչվել երկու հոդվածներով՝ դիտավորյրաալ սպանության և զինծառայողին վիրավորանք հասցնելու համար /Քր. Օր-ի 104-րդ հոդվածի առաջին մաս և Քր. Օր-ի 360 հոդված/: Հրաչյա Հովհաննիսյանը մեղավոր է ճանաչվել «Իշխանությունը չարաշահելու, իշխանազանցության, կամ իշխանության անգործության» և «Ստորադասի նկատմամբ բռնի գործողություններ կատարելու» հոդվածներով /Քր. Օր-ի 375 մաս1, 358.1 առաջին մաս/:
«Իմ տղան դրական բնութագրեր ուներ, նա կյանքում նույնիսկ քաղմասում չի եղել», — ասում է Դավիթի մայրը: Նա համոզված է, որ կրակոցը միամիտ է ստացվել:
Դավիթ Հարությունյանի շահերը ներկայացնող Անի Թորոսյանը Forrights.am-ին հայտնեց, որ դատական նիստերի ժամանակ բազմիցս միջնորդություններ է ներկայացրել, կապված իրենց դիրքորոշման հետ: «Մեր դիրքորոշումն է, որ անզգուշությամբ կրակոց է եղել, սակայն մեր միջնորդությունները չեն ընդունվել, անզգուշությամբ արձակված կրակոցի հետ կապված դիրքորոշումը որևէ կերպ չի երևում դատավճռում», — ասում է փաստաբանը:
Նա պատրաստվում է վերաքննիչ բողոք ներկայացնել:
Նախորդ նյութը«Ես էլ կույր եմ, առաջին կարգի հաշմանդամ, հույս ունեինք Իգնատս բաց ռեժիմում կաշխատի, հետո էլ պայմանականով ազատ կարձակվի ու կգա մեզ խնամելու»
Հաջորդ նյութըԽորհրդարանն առաջին ընթերցմամբ կողմ քվեարկեց կենդանիների հանդեպ դաժան վերաբերմունքը քրեականացնող օրենքի նախագծին
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.